[{"text_idx": "#000001", "text": "Ilmaprognoosi kohaselt vo\u0303ib Tallinnas teisipa\u0308eval, 20. detsembri pealelo\u0303unal, ajavahemikus 15.00-20.00 sadada ja\u0308a\u0308vihma."}, {"text_idx": "#000002", "text": "Tallinna Keskkonna- ja Kommunaalameti juhataja aseta\u0308itja Tarmo Sulg to\u0303des, et lepingupartneritele on antud korraldus ko\u0303rgendatud valmisolekuks ja\u0308a\u0308vihma olukorras libedusele reageerimiseks, seda eriti ohtlikes kohtades nagu to\u0303usudel ja treppidel."}, {"text_idx": "#000003", "text": "\u201eLinna hooldatavates 286 enamkasutatavas u\u0308histranspordipeatuses on so\u0303elmekonteinerid, kus saavad ka inimesed vajadusel vo\u0303tta so\u0303elmeid kohapael libeduse to\u0303rjumiseks. Ja\u0308a\u0308vihma korral paigaldavad lepingupartnerid ta\u0308iendavalt veel ohtlikesse kohtadesse so\u0303elmekotte ja korteriu\u0308histutele jagavad linnaosad so\u0303elmekotte,\u201c ra\u0308a\u0308kis Sulg. \u201ePalume ko\u0303igil liiklejatel olla a\u0308a\u0308rmiselt ta\u0308helepanelik, sest so\u0303idu- ja ko\u0303nniteedel liiklemine on ja\u0308a\u0308vihma oludes raskendatud ja ohtlik. Soovitame homme inimestel oma so\u0303idud ja liikumised hoolikalt la\u0308bi mo\u0303elda ning vo\u0303imalusel oma liikumist piirata.\u201c"}, {"text_idx": "#000004", "text": "Seekord peaks ja\u0308a\u0308vihmale ja\u0308rgnema nii o\u0308isel kui ka pa\u0308evasel ajal plusskraadid, misto\u0303ttu ei tohiks ja\u0308a\u0308vihma mo\u0303ju olla pikaajaline."}, {"text_idx": "#000005", "text": "U\u0308htlasi tuletab Tallinna Keskkonna- ja Kommunaalamet meelde, et paljude ko\u0303nniteede puhastamise eest vastutab teega ku\u0308lgneva kinnistu omanik, kes peab teostama ka libeduseto\u0303rjet. Selleks vo\u0303ib kasutada graniitkillustiku, mille tera la\u0308bimo\u0303o\u0303t on 2-6 mm, ei ole lubatud kasutada tuhka, liiva vo\u0303i kloriide. Linn omalt poolt jagab korteriu\u0308histutele ja eramajade omanikele tasuta graniitkillustikku, selle kohta saab infot linnaosavalitsustest."}, {"text_idx": "#000006", "text": "Majara\u0308a\u0308stastesse on tekkinud esimesed ja\u0308a\u0308purikad"}, {"text_idx": "#000007", "text": "Ta\u0308navapuhastusalaste ku\u0308simustega ja puudulikust teehooldusest saavad linlased teada anda Tallinna abitelefonil 14410."}, {"text_idx": "#000008", "text": "Ku\u0308lmade ilmade ja paksu lumega on Tallinnas majara\u0308a\u0308stastesse tekkinud esimesed ja\u0308a\u0308purikad, mis vo\u0303ivad olla ohtlikud nii jalaka\u0308ijatele kui autodele."}, {"text_idx": "#000009", "text": "\u201cKui siin na\u0308dalavahetusel oli u\u0308le 500 ko\u0303ne meie korrapidajale, siis nendest ainult 24 olid sellised, mis andsid teada ja\u0308a\u0308purikatest, mis olid ohtlikud vo\u0303i vo\u0303isid ohtlikuks muutuda,\u201d ra\u0308a\u0308kis Tallinna Munitsipaalpolitsei Ameti juhataja Aivar Toompere."}, {"text_idx": "#000010", "text": "Ohtlikuks vo\u0303ib kujuneda ka paks lumekiht maja katustel. Samas, eile o\u0303htul sadas vihma ja vahepeal olid ka plusskraadid, suurem lumi katustel on juba alla tulnud.\u201cTa\u0308naseks puudub meil info, et keegi oleks kannatada saanud, keegi inimene vo\u0303i mo\u0303ni so\u0303iduk, seda ei ole,\u201d nentis Toompere."}, {"text_idx": "#000011", "text": "Ja\u0308a\u0308purikad on tavaliselt olnud probleemiks vanade puitmajade piirkonnas, u\u0308ldjuhul tekivad nad seal, kus on majades soojaleke.\u201cKui on purikad tekkinud, siis tuleb need juba esimesel vo\u0303imalusel alla lu\u0308u\u0308a ja katustelt kindlasti ka lund regulaarselt alla ajada, mitte nii, et tekib varinguoht ja siis alles kutsuda. Tavaliselt lumevaring tekib siis, kui hakkab sulaks minema ja siis on ko\u0303ik need firmad va\u0308ga ho\u0303ivatud ja ja\u0308rjekorrad on na\u0308dalate pikkused,\u201dlisas Aivar Toompere."}, {"text_idx": "#000012", "text": "Ja\u0308a\u0308purikate ko\u0303rvaldamine on majaomaniku vo\u0303i \u2013 valdaja kohustus. Sama kehtib ka ko\u0303nniteede korrashoiu kohta \u2013 teega ku\u0308lgneva kinnistu omaniku kohustus on teha ka libeduseto\u0303rjet."}, {"text_idx": "#000013", "text": "Transpordiameti teatel liiklusolusid va\u0308ga keeruliseks muutva ja\u0308a\u0308vihma oht suur ennelo\u0303unal La\u0308a\u0308ne-Eestis, pa\u0308rastlo\u0303unal Kesk- ning o\u0303htul Ida-Eestis."}, {"text_idx": "#000014", "text": "Keskkonnaagentuuri prognoosi kohaselt levib soojem o\u0303humass pa\u0308eva jooksul u\u0308le Eesti ning see toob kaasa o\u0303hutemperatuuri to\u0303usu ja ko\u0303rge ja\u0308a\u0308vihma vo\u0303imaluse."}, {"text_idx": "#000015", "text": "O\u0303hutemperatuuri to\u0303usuga la\u0308heb sadu u\u0308le vihmaks ning ja\u0308iteoht teedel laieneb alates la\u0308a\u0308nest itta. Tekib udu ja teedele kiilasja\u0308a\u0308."}, {"text_idx": "#000016", "text": "\u201cLiiklusolud vo\u0303ivad muutuda sellistes ilmastikutingimustes va\u0308ga keeruliseks. Riigiteede hooldajad on ta\u0308ies koosseisus va\u0308ljas, et teha libeduseto\u0303rjet ko\u0303ikidel teedel. Kuid siiski tuleb arvestada, et libeduseto\u0303rje tegemine vo\u0303tab aega,\u201c u\u0308tles transpordiameti taristu ehitamise ja korrashoiu osakonna juhataja Andres Piibeleht. \u201cLiiklejatel palume olla a\u0308a\u0308rmiselt ettevaatlikud ja valida so\u0303idukiirus vastavalt teeoludele.\u201c"}, {"text_idx": "#000017", "text": "So\u0303idutingimused on kogu Eestis ja\u0308tkuvalt talvised ning sihtkohta jo\u0303udmiseks tasub varuda tavapa\u0308rasest rohkem aega, valida turvaline so\u0303idukiirus, hoiduda ohtlikest mano\u0308o\u0308vritest ning arvestada kaasliiklejatega."}, {"text_idx": "#000018", "text": "Transpordiamet ootab liiklejatelt teavet teeolude kohta telefonil 1247. Lisateavet teeolude ja liikluspiirangute kohta tasub enne teele asumist vaadata portaalist ."}, {"text_idx": "#000044", "text": "Meie ta\u0308navaid ja maanteesid ootab katastroof, sest raha lihtsalt pole"}, {"text_idx": "#000046", "text": "Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise po\u0303himo\u0303tted 2023. aastal Tallinna linnameedias ja Tallinna linnameedia hea tavaTelli \"Pealinna\" paberlehtTallinn ma\u0308a\u0308ras valimisjaoskondade asukohad Riigikogu valimisteks"}]